**२०७२ साल माघ 28 गते बिहिबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्‍को कार्यालय– नेपाल ट्रष्टको कार्यालयका कार्यकारी सचिवलाई मोनाकोमा अध्ययन भ्रमणका लागि स्वीकृति दिने । |
|  | प्रधानमन्त्री तथा मन्त्रिपरिषद्‍को कार्यालय– केन्याको नैरोवीमा सञ्चालन हुनेUNEP को Guidelines for Integrated Waste Management framework Legislationविषयक कार्यक्रममा सहभागी हुन राष्ट्रिय योजना आयोगका माननीय सदस्य डा= सुमित्रा अमात्यलाई स्वीकृति दिने । |
|  | प्रधानमन्त्री तथा मन्त्रिपरिषद्‍को कार्यालय– भुटानको थिम्पुमा हुने सार्क राष्ट्रका लोक सेवा आयोगका प्रमुखहरूको बैठकमा सहभागी हुन लोक सेवा आयोगका माननीय अध्यक्षलाई स्वीकृति दिने । |
|  | अर्थ मन्त्रालय– विकासका लागि प्रमाण कार्यक्रमका लागि बेलायत सरकारबाट अनुदान स्वरुप प्राप्त सहायता स्वीकार गर्ने र यस सम्बन्धी सम्झौता पत्रमा हस्ताक्षर गर्न अख्तियारी प्रदान गर्ने । |
|  | उद्योग मन्त्रालय– भारतको मुम्बईमा आयोजना हुने The Make in India Week कार्यक्रममा माननीय उद्योग मन्त्री श्री सोमप्रसाद पाण्डेयको नेतृत्वमा भाग लिने । |
|  | ऊर्जा मन्त्रालय– पञ्चेश्वर बहुउद्देश्यीय आयोजनाको लागि आवश्यक राजपत्राङ्कित पदहरुको अस्थायी दरबन्दी स्वीकृत गर्ने । |
|  | कृषि विकास मन्त्रालय– राजपत्राङ्कित प्रथम श्रेणीको सह-सचिव पदमा श्री गणेश कुमार श्रेष्ठसमेत बढुवा नियुक्ति गर्ने । |
|  | कृषि विकास मन्त्रालय–International Fund For Agricultural Development ( IFAD ) को Governing Council को ३९औं बैठकमा कृषि विकास मन्त्रालयका सचिव सहभागी हुने । |
|  | खानेपानी तथा सरसफाइ मन्त्रालय– राजपत्राङ्कित प्रथम श्रेणीको सह-सचिव पदमा रमाकान्त दुवाडीसमेतलाई नियुक्ति गर्ने । |
|  | गृह मन्त्रालय– सशस्त्र प्रहरी अतिरिक्त महानिरीक्षक सिंह बहादुर श्रेष्ठलाई १२ औं दक्षिण एशियाली खेलकुद प्रतियोगितामा सहभागि हुन स्वीकृति दिने । |
|  | गृह मन्त्रालय– प्रहरी अतिरिक्त महानिरीक्षक विज्ञानराज शर्मालार्इ FATF को Plenary and Working Group Meetings मा सहभागी हुन स्वीकृति दिने । |
|  | गृह मन्त्रालय– मोरंङ जिल्लास्थित रंगेली नगरपालिका क्षेत्रमा संयुक्त मधेशी मोर्चाको आन्दोलनमा शान्ति सुव्यवस्था कायम गर्ने क्रममा भएको झडपमा संयुक्त प्रहरी कारवाहीमा परी मृत्यु भएका देहाएमा उल्लेखित तीन जनाको परिवारलाई आर्थिक सहायता उपलब्ध गराउने ।   |  |  |  | | --- | --- | --- | | क्र.सं. | नाम थर , ठेगाना | रकम | | १. | मृतक द्रोपदी देवी चौधरी ,रंगेली न.पा. - ४, मोरंङ | रु. 10 लाख | | २. | मृतक महादेव रिषिदेव , बरडंगा - २ , मोरंङ | रु. 10 लाख | | ३. | मृतक शिवु माझी , डाइनियाँ - ९ , मोरंङ | रु. 10 लाख | |  |  |  |   उक्त घटनामा घाइते भएका व्यक्तिहरुलाई निःशुल्क उपचारको व्यवस्था मिलाउने। |
|  | परराष्ट्र मन्त्रालय– नेपाल-ब्रिटेन उच्चस्तरीय द्विशतवार्षिकी आयोजक समिति गठन गर्ने । |
|  | परराष्ट्र मन्त्रालय– नेपाल र जापानबीच कूटनैतिक सम्बन्ध स्थापनाको हीरक महोत्सव मनाउन उच्चस्तरीय समिति गठन गर्ने । |
|  | परराष्ट्र मन्त्रालय– परराष्ट्र मन्त्रालयको सुधार सम्बन्धी कार्ययोजना स्वीकृत गर्ने । |
|  | परराष्ट्र मन्त्रालय – राजपत्राङ्कित प्रथम श्रेणीको सह-सचिव पदमा जीवनप्रकाश श्रेष्ठसमेतलाई बढुवा नियुक्ति दिई पदस्थापन गर्ने। |
|  | पशुपक्षी विकास मन्त्रालय– राजपत्राङ्कित प्रथम श्रेणीको सह-सचिव पदमा बसन्त कुमार मानन्धरसमेतलाई बढुवा नियुक्ति गर्ने । |
|  | भूमिसुधार तथा व्यवस्था मन्त्रालय– राजपत्रांकित प्रथम श्रेणी सहसचिव वा सो सरहको पदमा श्री सुरेशमान श्रेष्ठलाई नियुक्ति गर्ने । |
|  | भौतिक पूर्वाधार तथा यातायात मन्त्रालय– राजपत्रांकित प्रथम श्रेणी सहसचिव वा सो सरहको पदमा भिमार्जुन अधिकारीलाई नियुक्ति गर्ने । |
|  | भौतिक पूर्वाधार तथा यातायात मन्त्रालय– राजपत्राङ्कित अधिकृतस्तरको अस्थायी दरबन्दी सिर्जना गर्ने । |
|  | रक्षा मन्त्रालय– नेपाली सेनाका रथी श्री बलदेव राज महतलाई मित्रराष्ट्र अमेरिकाको Washington D.C. मा सञ्चालन हुने Senior Executive Course मा सहभागी हुन पठाउने । |
|  | रक्षा मन्त्रालय– रक्षा मन्त्रालयका सचिव जय मुकुन्द खनालको नेतृत्वमा नेपाली सेनाका रथीवृन्द सहित पांच सदस्यीय भ्रमण टोलीको कंगो भ्रमणमा पठाउने । |
|  | वन तथा भू-संरक्षण मन्त्रालय– राजपत्रांकित प्रथम श्रेणीको सह सचिव (प्रा) पदमा राजवहादुर राउतसमेतलाई बढुवा नियुक्ति गर्ने । |
|  | वन तथा भू-संरक्षण मन्त्रालय– कावेली "ए" जलबिद्युत आयोजनाको लागि वन क्षेत्रको जग्गा प्रयोग गर्न र रुखबिरुवाहरु हटाउन स्वीकृति दिने विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने । |
|  | वन तथा भू-संरक्षण मन्त्रालय– जोगमाई खोला साना जलबिद्युत आयोजना को लागि वन क्षेत्रको जग्गा प्रयोग गर्न स्वीकृति दिने । |
|  | वाणिज्य मन्त्रालय– Nepal Trade Integration Strategy (NTIS), 2016 **स्वीकृत गर्ने** विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने । |
|  | विज्ञान तथा प्रविधि मन्त्रालय– अष्ट्रियाको भियनामा आयोजना हुने Country Program Framework 2016-2021 को सम्झौता कार्यक्रम र नेपालमा पारमाणविक पदार्थको नियमन र सुरक्षा गर्नेसम्बन्धी बैठकमा माननीय विज्ञान तथा प्रविधिमन्त्री शिवलाल थापा र सचिव श्री गजेन्द्रकुमार ठाकुरलाई सहभागी हुन स्वीकृति प्रदान गर्ने । |
|  | शिक्षा मन्त्रालय– राजपत्रांकित प्रथम श्रेणीको सह सचिव पदमा रामप्रसाद उपाध्यायसमेत बढुवा नियुक्ति गर्ने । |
|  | सामान्य प्रशासन मन्त्रालय– राजपत्रांकित प्रथम श्रेणी (प्रा) सहसचिव वा सो सरहको पदमा हेमराज रेग्मीलाई नियुक्ति गर्ने । |
|  | सामान्य प्रशासन मन्त्रालय– दानध्वज बस्नेतसमेत राजपत्रांकित प्रथम श्रेणीका कर्मचारीहरूको सरूवा गर्ने । |
|  | सिंचाइ मन्त्रालय– रा.प.प्रथम श्रेणी¸ सुपरिटेण्डेट इन्जिनियर पदमा नियाज वारिससमेतलाई बढुवा नियुक्ति गर्ने। |
|  | सूचना तथा सञ्चार मन्त्रालय– GSMA Mobile World Congress मा भाग लिन सूचना तथा सञ्चार मन्त्रालयका सचिव दिनेश कुमार थपलियालाई स्वीकृति दिने । |
|  | स्वास्थ्य मन्त्रालय– बालक आदित्य दाहालको उपचारार्थ जाने निजको माता पिताको काज अवधि थप गर्ने। |
|  | मं.प.बै.सं. 57।०72 मिति **2072/9/29 को मन्त्रिपरिषद्‌को बैठकबाट** अख्तियार दुरुपयोग अनुसन्धान आयोगको मिति 2072/८/2२ को पत्रवाट लेखिआएबमोजिम तत्कालिन सहरी विकास मन्त्रालयका सचिव हाल भौतिक पूर्वाधार तथा यातायात मन्त्रालयका सचिव श्री अर्जुनकुमार कार्कीलाई निजामती सेवा ऐन, 2049 को दफा 60 को खण्ड (घ) को आरोपमा विभागीय कारवाही गर्न मुख्यसचिवले स्पष्टीकरण माग गरी मन्त्रिपरिषद्‍मा पेश गर्ने निर्णय भएकोमा निजले मिति 2072/10/15 मा पेश गर्नुभएको स्पष्टीकरण आजको बैठकमा पेश हुँदा अख्तियार दुरुपयोग अनुसन्धान आयोगले लगाएको आरोपको निजले तथ्यगत ढंगबाट खण्डन नगरी 2072 वैशाख 12 गतेदेखि आफू निरन्तर केन्द्रीय कमाण्ड पोष्टमा रही कार्यसम्पादन गरेकोले मन्त्रालयको कर्मचारीलाई त्रिपाल खरिदको लागि मैले मौखिक आदेश दिई खरिद प्रक्रियाको समर्थन मात्र गरेको हुँ, त्रिपालको आपूर्तिमा संलग्न पदाधिकारीहरू जिम्मेवार तहमा रहेकाले वहाँहरूले खरीद गरी वितरण गरेको त्रिपालको साइज, गुणस्तर र परिमाणको जिम्मेवारी वहाँहरूमा रहन्छ भन्ने स्पष्टीकरण पेश गर्नु भएको र त्रिपाल खरिद प्रक्रियामा समर्थन गर्ने अधिकारीलाई प्रक्रिया बमोजिम त्रिपाल खरिद भयो, भएन सो हेरी फाइल समर्थन गर्ने जिम्मेवारी रहेकोमा कार्य व्यस्तताले सो हेर्न नपाएको र यस्तो काममा मातहतका कर्मचारी मात्र जिम्मेवार हुन्छ भनी निजले दिएको स्पष्टीकरण सन्तोषजनक नदेखिएकोले निजलाई निजामती सेवा ऐन, 2049 को दफा 60 को खण्ड (घ) को आरोपमा नसिहत दिने गरी विभागीय सजाय गर्ने सम्बन्धमा सोही ऐनको दफा 68 बमोजिम लोक सेवा आयोगको परामर्श लिई मन्त्रिपरिषद्‍मा पेश गर्ने । |

( डा. सोमलाल सुवेदी )

मुख्यसचिव

२०७2/१०/28

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०७२ साल माघ 26 गते मङ्गलबारका दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

1. नेपालको लोकतान्त्रिक आन्दोलनका योद्धा, वरिष्ठ राजनीतिज्ञ, पूर्व प्रधानमन्त्री, नेपाली कांग्रेसका सभापति एवं व्यवस्थापिका संसदका प्रमुख प्रतिपक्षी दलका नेता श्री सुशील कोइरालाको २०७२ माघ २६ गते बिहान 0०.५० बजे ७८ वर्षको उमेरमा भएको दुःखद् निधनबाट नेपाल सरकार स्तब्ध भएको छ । यस दुःखद् घडीमा नेपाल सरकार दिवंगत कोइरालाप्रति हार्दिक श्रद्धाञ्जली अर्पण गर्दै उहाँको आत्माको चीर शान्तिको कामना गर्दछ ।

नेपालको लोकतान्त्रिक आन्दोलनमा लामो समय उहाँले निर्वाह गर्नुभएको भूमिका सदैव स्मरणीय रहनेछ । आजीवन राष्ट्र, जनता, नागरिक स्वतन्त्रता र लोकतान्त्रिक मूल्य मान्यताका हिमायती कोइरालाले नेपालको संविधान निर्माणमा पुर्‍याउनु भएको अतुलनीय योगदान नेपाल र नेपालीले सदैव सम्झिरहने छन् ।

नेपाल सरकार दुःखको यस घडीमा शोक सन्तप्त परिवारजन, आफन्त र शुभेच्छुक एवं नेपाली कांग्रेसप्रति हार्दिक समवेदना व्यक्त गर्दछ ।

उहाँको निष्ठा, त्याग र संर्घषमय जीवनका उदाहरणीय पक्षहरू तथा सत्मार्ग सबैले आत्मसात गर्न सक्नु नै उहाँप्रति सच्चा श्रद्धाञ्जली हुने नेपाल सरकारको विश्वास रहेको छ ।

1. दिवंगत सुशील कोइरालाको अत्येष्टी राजकीय सम्मान (State Funeral) का साथ गर्ने र तोप, सलामीलगायतका अन्य आवश्यक व्यवस्था गृह तथा रक्षा मन्त्रालयले मिलाउने ।
2. उहाँको निधनमा शोक मनाउन २०७२ माघ २७ गते बुधबार १ दिन सार्वजनिक विदा दिने र २०७२ माघ २६ देखि २८ गतेसम्म तीन दिन नेपालभरका सरकारी कार्यालयहरू, विदेशस्थित नेपाली दुतावास र नियोगहरूमा राष्ट्रिय झण्डा आधा झुकाउने ।
3. २०७२ माघ २६ देखि २८ गतेसम्म कुनै पनि सार्वजनिक औपचारिक कार्यक्रम नगर्ने ।
4. २०७२ माघ २८ र २९ गते परराष्ट्र मन्त्रालयलगायत विदेशस्थित नेपाली दुतावास र नियोगहरूमा शोक पुस्तिका राख्ने । सो को व्यवस्था सम्बन्धित निकायले मिलाउने ।
5. राजकीय सम्मानसहितको अन्त्येष्टिको समग्र समन्वय माननीय गृहमन्त्रीले गर्ने ।

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०७२ साल माघ 20 गते बुधबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्‍को कार्यालय– लोकसेवा आयोगको काम, कर्तव्य र अधिकार सम्बन्धी विधेयक तर्जुमा गर्न सैद्धान्तिक स्वीकृति दिने । |
|  | प्रधानमन्त्री तथा मन्त्रिपरिषद्‍को कार्यालय– संयुक्त राष्ट्र संघीय मानव अधिकार समितिको विचार (Views) कार्यान्वयन (धनिराम थारूसमेतको) गर्ने । |
|  | प्रधानमन्त्री तथा मन्त्रिपरिषद्‍को कार्यालय– संयुक्त राष्ट्र संघीय मानव अधिकार समितिको विचार (Views) कार्यान्वयन (आङ्दोर्जे शेर्पा) गर्ने । |
|  | अर्थ मन्त्रालय– प्रतिनिधिमण्डलमा भारतका लागि नेपाली राजदूतलाई समेत समावेश गर्ने गरी माननीय अर्थमन्त्रीको भारत भ्रमण स्वीकृत गर्ने । |
|  | अर्थ मन्त्रालय– नेपाल पुनर्बीमा कम्पनी लिमिटेडको सञ्चालक समितिको अध्यक्षमा महेशकुमार गुरागाईलाई नियुक्ति गर्ने । |
|  | अर्थ मन्त्रालय– नेपाल लेखापरीक्षण सेवा, रा.प.प्रथम श्रेणीको पदमा सुवर्णप्रसाद ढकाललाई बढुवा नियुक्ति गर्ने । |
|  | अर्थ मन्त्रालय– राष्ट्रिय बीमा संस्थानको अध्यक्ष पदमा खोमराज खरेललाई नियुक्ति गर्ने । |
|  | उद्योग मन्त्रालय– राजपत्राङ्कित प्रथम श्रेणीको पदमा दीपक घिमिरेलाई बढुवा नियुक्ति गर्ने । |
|  | ऊर्जा मन्त्रालय–श्री पुरूषोत्तम आचार्यलाई राजपत्राङ्कित प्रथम श्रेणी पदमा बढुवा नियुक्ति गर्ने । |
|  | कानुन, न्याय तथा संसदीय मामिला मन्त्रालय–नेपाल न्याय सेवाको विशिष्ट श्रेणीका टेकप्रसाद ढुंगानालाई सरूवा गर्ने । |
|  | खानेपानी तथा सरसफाई मन्त्रालय– नेपाल इन्जिनियरिङ्ग सेवा, सिभिल समुह, स्यानिटरी उपसमुहको रा.प. प्रथम (प्रा.) श्रेणीमा उमाशंकर जोशीसमेतलाई बढुवा नियुक्ति गर्ने । |
|  | गृह मन्त्रालय– स्वायत्त कर्णाली प्रदेशको माग राखी जुम्लामा भएको आन्दोलनको क्रममा घाइते भएका पूर्णप्रसाद तिमिल्सिनाको उपचार खर्च रु.3,23,647।- आर्थिक सहायता उपलब्ध गराउने। |
|  | गृह मन्त्रालय– झापा जिल्ला दमक नगरपालिका वडा नं. १३ स्थित बालुवाटार क्षेत्रमा रहेको ऐलानी जग्गा इलाका प्रशासन कार्यालय, दमकको नाममा दर्ता गर्न स्वीकृति दिने । |
|  | परराष्ट्र मन्त्रालय– जनवादी गणतन्त्र चीनको सिचुवान प्रान्तको राजधानी छेन्दु शहरमा नेपाली महावाणिज्यदूतावास स्थापनाको लागि चीन सरकारलाई औपचारिक पत्र पठाउने । |
|  | रक्षा मन्त्रालय– सहायकरथी दर्जामा संजय सिंह भण्डारीसमेतलाई पदोन्नति गर्ने । |
|  | वन तथा भू-संरक्षण मन्त्रालय– मौसम राडार स्थापना र सञ्चालनका लागि वन क्षेत्रको जग्गा प्रयोग गर्न र रुखहरु हटाउन स्वीकृति दिने । |
|  | शान्ति तथा पुनर्निर्माण मन्त्रालय– शान्ति तथा पुनर्निर्माण मन्त्रालय अन्तर्गत सञ्चालित राहत तथा पुनः स्थापन इकाईमा अधिकृतस्तरका ५ अस्थायी दरवन्दी सृजना गर्ने । |
|  | श्रम तथा रोजगार मन्त्रालय– अन्तर्राष्ट्रिय श्रम संगठनको 103 ‌औं सेसनबाट पारित Instrument लाई जानकारीकोलागि व्यवस्थापिका-संसद समक्ष पेश गर्ने । यस्ता प्रकृतिका कार्यक्रममा भाग लिएर फर्केपछि व्यवस्थापिका-संसदमा पेश गर्नुपर्ने विषयहरू सबै मन्त्रालय/निकायहरूले 35 दिन भित्र पेश गर्ने । |
|  | संस्कृति, पर्यटन तथा नागरिक उड्डयन मन्त्रालय– अन्तर्राष्ट्रिय पर्यटन मेलामा माननीय मन्त्रीको नेतृत्वमा तीन सदस्यीय प्रतिनिधिमण्डललाई सहभागी हुन स्वीकृति दिने । |
|  | संस्कृति, पर्यटन तथा नागरिक उड्डयन मन्त्रालय– भगवान गौतम बुद्धको 2560 औं जयन्ती अन्तर्राष्ट्रिय स्तरमा मनाउने । |
|  | सङ्‍घीय मामिला तथा स्थानीय विकास मन्त्रालय– सम्बद्ध निकायहरूसंग समन्वय गरी वाधा अड्काउ फुकाउने व्यवस्था सङ्घीय मामिला तथा स्थानीय विकास मन्त्रालयले गर्ने गरी देहायबमोजिम गर्ने ।  क) नेपाल सरकारद्वारा सञ्चा‍लित विकास आयोजनाका लागि आवश्यक पर्ने ढुङ्गा, गिट्टी, वालुवा, माटोजस्ता निर्माण सामग्रीहरु आवश्यक भएको परिमाणमा सम्बन्धित आयोजनाले नै उत्खनन/सङ्कलन गरी लिन सक्ने र त्यस्तो उत्खनन/सङ्कलन स्थल, परिमाण र प्रक्रिया जिल्ला विकास समितिले तोकिदिने ।  ख) ढुङ्गा, गिट्टी, वालुवा, माटोजस्ता निर्माण सामग्री उत्खनन/सङ्कलनको स्वीकृति दिएको परिमाणको सामग्रीमा स्थानीय स्वायत्त शासन नियमावली, २०५६ को अधीनमा रही जिल्ला परिषद्ले निर्धारण गरेको दरमा आयोजनाले जिल्ला विकास समितिलाई राजस्व उपलब्ध गराउने ।  ग) अब देखि सञ्चाधलन गरिने नेपाल सरकारका विकास आयोजनाहरुले आयोजनाको लागि वातावरणीय प्रभाव मूल्याङ्कन (Environmental Impact Assessment-EIA) वा प्रारम्भिक वातावरणीय परीक्षण (Initial Environmental Examination-IEE) गर्दाका बखत नै आयोजनालाई चाहिने निर्माण सामग्रीको उत्खनन/सङ्कलन गरिने स्थलको समेत सो EIA/IEE मा समावेश गर्ने। त्यस्तो EIA/IEE स्वीकृत भईसकेपछि सो सम्बन्धी उत्खनन/सङ्कलन कार्यका लागि छुट्टै EIA/IEE गरिरहनु नपर्ने । तर नियमानुसार सम्बन्धित जिल्ला विकास समितिलाई राजश्व तिर्नु पर्ने । |
|  | सहरी विकास मन्त्रालय– राजपत्राङ्कित प्रथम श्रेणीको पदमा बसन्तकुमार राईलाई बढुवा नियुक्ति गर्ने । |
|  | सामान्य प्रशासन मन्त्रालय– राजपत्राङ्कित प्रथम श्रेणीको सहसचिव पदमा रवी शंकर सैजूसमेतलाई बढुवा नियुक्ति गर्ने । |
|  | सामान्य प्रशासन मन्त्रालय– शैलेन्द्र गिरी कर्मचारी प्रशिक्षण प्रतिष्ठानको कार्यकारी निर्देशक तोक्ने । |
|  | सूचना तथा सञ्चार मन्त्रालय– समिति व्यवसायिक, समावेशी र छरितो हुने गरी सदस्यहरू सूचना तथा सञ्चार मन्त्रालयले तोक्ने गरी सूचना तथा सञ्चार सम्बन्धी उच्चस्तरीय समितिको गठन गर्ने । |
|  | क्षेत्रीय प्रशासक श्री शशीशेखर श्रेष्ठ र नायव महान्यायाधिवक्ता श्री ठोकप्रसाद शिवाकोटीले यही 207२ साल माघ २५ गतेदेखि नेपाल सरकारको निजामती सेवाबाट अनिवार्य अवकाश प्राप्त गर्नुहुने भएकोले उहाँहरुले नेपाल सरकारको निजामती सेवाका विभिन्न ओहदामा रही हालसम्म गर्नुभएको सेवाका निमित्त धन्यवाद दिने । |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**